Michu

Miguel Pérez Cuesta eli Michu (s. 21. maaliskuuta 1986 Oviedo, Asturian maakunta, Espanja) on espanjalainen entinen jalkapalloilija. Hän edusti urallaan viimeiseksi espanjalaista Real Oviedoa ja oli pelipaikaltaan hyökkäävä keskikenttäpelaaja tai hyökkääjä.

 Seurajoukkueura 
Oviedo ja Celta
Michu on paikallisseura Real Oviedon kasvatti, jonka edustusjoukkueessa hän pelasi vuodet 2003–2007 maan alemmilla sarjatasoilla. Vuonna 2007 hän siirtyi Celta Vigon reservijoukkueeseen, joka pelasi Segunda División B:ssä. Kauden 2007–2008 puolivälissä hän sai ensimmäisen kutsunsa seuran edustusjoukkueeseen.

Kausien 2009–2011 aikana Michu teki yhteensä 12 maalia galicialaisseuralle. Jälkimmäisellä kaudella 2010–2011 Celta Vigo pääsi karsimaan paikasta Primera Divisióniin, mutta hävisi ratkaisevassa otteluparissa Granadalle rangaistuspotkukilpailun jälkeen, eikä joukkue näin onnistunut tekemään paluuta pääsarjaan.

Rayo Vallecano
27. heinäkuuta 2011 Michun sopimus Celta Vigon kanssa päättyi ja niin hän siirtyi uudella kaksivuotisella sopimuksella madridilaisseura Rayo Vallecanoon.Rayo Vallecano: acuerdo con Michu. esFutbol. Viitattu 27.9.2011.  Hän teki ensiesiintymisensä joukkueessa 28. elokuuta 2011 ottelussa Athletic Bilbaota vastaan.Solid return for Vallecano ESPN. Viitattu 25.12.2012  Kauden aikana hän kunnostautui maalintekijänä, ollen lopulta joukkueensa paras maalintekijä 16 osumallaan.

Swansea City
Seuraavaksi kaudeksi Michu siirtyi Englannin valioliigassa pelaavaan Swansea Cityyn. Hänestä maksettiin 2 miljoonan punnan siirtokorvaus.Swansea City sign Michu from Rayo Vallecano for £2m The Guardian. Viitattu 25.12.2012.  Michua kaavailtiin aluksi islantilaispelaaja Gylfi Sigurðssonin paikkaajaksi hyökkäävän keskikenttäpelaajan paikalle, mutta lopulta hänestä päätettiin tehdä kuitenkin kärkihyökkääjä.Swansea striker Michu will play against Chelsea despite booking threat The Independent. Viitattu 25.12.2012. 

Ensimmäisessä ottelussaan Valioliigassa 18. elokuuta 2012 hän teki itse kaksi maalia sekä alusti Scott Sinclairin tekemän osuman joukkueen kaataessa Queens Park Rangersin 5–0.QPR 0 Swansea 5: Swans rip Rangers to shreds with Michu and Dyer at the fore Mail Online. Viitattu 25.12.2012.  Hän jatkoi maalitehtailujaan seuraavalla viikolla, kun joukkue kohtasi West Ham Unitedin.Swansea impress again  ESPN. Viitattu 25.12.2012.  Maaliputki sai jatkoa myös kolmannella sarjakierroksella kun joukkue pelasi 2–2-tasapelin Sunderlandin vieraana.Fletcher strikes twice as Swans held ESPN. Viitattu 25.12.2012.  1. joulukuuta 2012 pelatussa vierasottelussa Arsenalia vastaan Michu teki kaksi maalia, kun Swansea nappasi yllättävän 2–0-vierasvoiton Emiratesiltä.Arsenal falls to Swansea at home ESPN. Viitattu 25.12.2012. 

6. tammikuuta 2013 Michu teki ensimmäisen maalinsa FA Cupissa, kun joukkue kohtasi 3. kierroksella Arsenalin. Ottelu päättyi lopulta 2–2-tasapeliin.Graham to the rescue again ESPN. Viitattu 12.1.2013  Seuraavalla viikolla pelatussa Liigacupin ottelussa walesiläisseura haki yllättävän 0–2-vierasvoiton Stamford Bridgeltä Chelseaa vastaan. Michu teki ottelun ensimmäisen maalin.

23. tammikuuta 2013 hän teki uuden nelivuotisen sopimuksen joukkueen kanssa.Michu signs four-year contract with Swansea City BBC. Viitattu 27.2.2013.  24. helmikuuta 2013 pelatussa Liigacupin loppuottelussa Swansea kohtasi Bradford Cityn, jonka walesiläisseura lopulta voitti selvin numeroin 5–0. Michu teki ottelussa joukkueensa toisen maalin. Cup-mestaruus oli seuran historian ensimmäinen.Bradford 0–5 Swansea BBC. Viitattu 27.2.2013. Bantams battered by Swans ESPN. Viitattu 27.2.2013 

Lainasopimus Napoliin
17. heinäkuuta 2014 Michu siirtyi kauden 2014–2015 kestävällä lainasopimuksella italialaisseura Napoliin. Lainakauden päätteeksi Napolilla on mahdollisuus tehdä siirrosta pysyvä.Napoli sign Swansea star Michu Goal. Viitattu 17.7.2014. 

 Maajoukkueura 
Michu sai ensimmäisen kutsunsa Espanjan maajoukkueeseen 6. lokakuuta 2013 loukkaantuneen David Villan tilalle.Del Bosque confía en Michu para sustituir a Villa Marca. Viitattu 11.10.2013.  Hän pelasi ensimmäisen ottelunsa maajoukkueessa viisi päivää myöhemmin 11. lokakuuta 2013, kun Espanja kohtasi vuoden 2014 MM-karsintaottelussa Valko-Venäjän.Paso al campeón Marca. Viitattu 12.10.2013. 

 Saavutukset 
Swansea City:
Englannin liigacup (1): 2012–2013

 Lähteet 



 Viitteet 

Luokka:Espanjalaiset jalkapalloilijat
Luokka:Vuonna 1986 syntyneet
Luokka:Elävät henkilöt